Diari Oficial de la Generalitat Valenciana


Sumari del DOGV 9038, del 10-03-2021 (2021/2432)

RESOLUCIÓ de 3 de març de 2021, de la Conselleria de Política Territorial, Obres Públiques i Mobilitat, per la qual s'adjudiquen els premis «Hui descansa el cotxe», convocats per la Resolució del 2 de novembre de 2020 de la Conselleria de Política Territorial, Obres Públiques i Mobilitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2432


Data del document
:   03-03-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * distinció honorífica

RESOLUCIÓ de 3 de març de 2021, de la Conselleria de Política Territorial, Obres Públiques i Mobilitat, per la qual s'adjudiquen els premis «Hui descansa el cotxe», convocats per la Resolució del 2 de novembre de 2020 de la Conselleria de Política Territorial, Obres Públiques i Mobilitat. [2021/2432]  
La Resolució del 2 de novembre de 2020, de la Conselleria de Política Territorial, Obres Públiques i Mobilitat, va convocar els premis associats a la iniciativa «Hui descansa el cotxe» (DOGV 8946, 06.11.2020).  
Aquesta resolució establia en la base vuitena de l'apartat 3 de l'annex II que «La Secretaria Autonòmica d'Obres Públiques, Transport i Mobilitat Sostenible, per delegació del conseller de Política Territorial, Obres Públiques i Mobilitat, resoldrà la decisió de l'adjudicació dels premis, atés el dictamen de la Secretaria Tècnica dels premis, i haurà de motivar la decisió que se'n separe, indicarà el lloc, dia i hora de lliurament dels premis, i ordenarà notificar i donar publicitat a aquests. La resolució que es dicte posarà fi a la via administrativa.»  
  
Elaborat el dictamen pel Servei de Mobilitat Urbana en qualitat de Secretària Tècnica dels premis «Hui descansa el cotxe» tal com estableix la base vuitena de l'annex I i la base setena de l'annex II, i de conformitat amb les llistes ordenades de guanyadors que incorpora el dictamen esmentat, resolc:  
  
Primer  
Adjudicar els premis associats a la iniciativa «Hui descansa el cotxe 2020», que figuren en l'annex I, a les classes i alumnes guanyadors/es. Els premis són els següents:  
1. El diploma que certifique la seua condició de guanyador en la iniciativa «Hui descansa el cotxe 2020».  
2. El patrocinador El Corte Inglés, SA, entregarà a les set classes amb més visualitzacions en els seus vídeos, i a les set classes seleccionades aleatòriament, premis de material escolar i esportiu. En cas que alguna classe o professor renuncie a un premi, aquest es concedirà al següent de la llista.  
  
Segon  
Adjudicar els premis que figuren en l'annex I al professorat guanyador. En el cas que algun/a professor/a renuncie a un premi, aquest es concedirà al següent de la llista. Els premiats obtindran:  
1. El diploma de guanyador/a en «Hui descansa el cotxe 2020».  
2. Lliurament dels títols de transport amb 30 viatges (a triar entre Metrovalència, Tram d'Alacant, i Tram de Castelló) per part de les empreses col·laboradores de la Generalitat (Ferrocarrils de la Generalitat Valenciana i Tram Castelló) als professors seleccionats.  
  
Tercer  
Adjudicar els premis que figuren en l'annex II als pares o mares guanyadors. Els quals obtindran:  
1. Un diploma que certifique la seua condició de guanyador i «pare o mare més mobilitzat» en la iniciativa «Hui descansa el cotxe 2020».  
2. Les empreses col·laboradores de la Generalitat (Ferrocarrils de la Generalitat Valenciana i Tram Castelló) entregaran als cinc pares o mares seleccionats un títol de transport amb 30 viatges (a triar entre Metrovalència, Tram d'Alacant, i Tram de Castelló).  
  
Quart  
Publicar i notificar als guanyadors el veredicte i comunicar-los que, amb acord previ amb el patrocinador, seran convocats personalment per al lliurament de guanyadors.  
  
La present resolució posa fi a la via administrativa. No obstant això, segons l'article 123 de la Llei 39/2015, d'1 d'octubre, del procediment administratiu comú de les administracions públiques, «Els actes administratius que exhaureixen la via administrativa podran ser recorreguts potestativament en reposició davant del mateix òrgan que els haguera dictats o ser impugnats directament davant de l'ordre jurisdiccional contenciós administratiu.» Per tant, podrà interposar-se, amb caràcter potestatiu, un recurs de reposició davant de la Secretaria Autonòmica d'Obres Públiques, Transport i Mobilitat Sostenible, dins del mes següent de la publicació o, per contra, interposar directament un recurs contenciós administratiu davant del jutjat contenciós administratiu competent per raó del territori, en el termini de dos mesos comptats des de l'endemà de la publicació de la present resolució, conformement amb el que es disposa en l'article 46 de la Llei 29/1998, de 13 de juliol, reguladora de jurisdicció contenciosa administrativa. Tot això sense perjudici d'utilitzar qualsevol altra via legal que es considere procedent.  
  
València, 3 de març de 2021.- La secretària autonòmica d'Obres Públiques, Transport i Mobilitat Sostenible: María Pérez Herrero.